### NN 118/2024 (14.10.2024.), Pravilnik o izmjenama i dopunama Pravilnika o posadi plovila i plutajućih objekata unutarnje plovidbe

MINISTARSTVO MORA, PROMETA I INFRASTRUKTURE

1959

Na temelju članka 74. stavka 5. Zakona o plovidbi i lukama unutarnjih voda (»Narodne novine«, broj 144/21) ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O POSADI PLOVILA I PLUTAJUĆIH OBJEKATA UNUTARNJE PLOVIDBE

Članak 1.

Članak 5. Pravilnika o posadi plovila i plutajućih objekata unutarnje plovidbe (»Narodne novine«, broj 116/22) mijenja se i glasi:

»(1) Prije preuzimanja dužnosti na brodu, sve osobe koje obavljaju poslove na brodu u bilo kojem svojstvu, moraju svladati program izobrazbe o postupcima u slučaju opasnosti na brodu iz Priloga I.E ovog Pravilnika.

(2) Program iz stavka 1. ovoga članka dužan je provoditi brodar na čiji brod se ukrcava osoba iz stavka 1. ovoga članka.

(3) Program iz stavka 1. ovoga članka mogu provoditi i ovlaštena učilišta.

(4) Osobama koje s uspjehom savladaju program iz stavka 1. ovoga članka, brodar izdaje odgovarajuću potvrdnicu, koji obrazac se objavljuje na internetskim stranicama Ministarstva, dok učilište izdaje potvrdnicu u skladu sa člankom 54. ovoga Pravilnika.

(5) Potvrdnice iz stavka 4. imaju valjanost bez vremenskog ograničenja.«

Članak 2.

Članak 16. mijenja se i glasi:

»(1) Svjedodžbu o stručnoj osposobljenosti za obavljanje poslova brodovođe stječe osoba koja:

a) – ima najmanje 18 godina života

– je završila posebnu izobrazbu u skladu s programom iz Priloga I.C.2 ovoga Pravilnika

– posjeduje svjedodžbu o dopunskoj osposobljenosti za radiooperatera

– ima najmanje 360 dana plovidbene službe u službi palube

– udovoljava propisanim zdravstvenim uvjetima

– položi ispit sukladno programu iz Priloga II.C.2 ovoga Pravilnika

ili

b) – posjeduje svjedodžbu o dopunskoj osposobljenosti za radiooperatera

– ima najmanje 90 dana plovidbene službe najmanje u svojstvu vođe palube

– udovoljava propisanim zdravstvenim uvjetima

– položi ispit sukladno programu iz Priloga II.C.2 ovoga Pravilnika.

(2) Iznimno od odredbe stavka 1. ovoga članka, svjedodžbu iz stavka 1. ovoga članka može steći i pomorac koji:

– posjeduje svjedodžbu iz članka 42. ovoga Pravilnika

– posjeduje svjedodžbu iz članka 44. stavka 1. ovoga Pravilnika

– položi ispit sukladno programu iz Priloga II.C.2 ovoga Pravilnika.

(3) Svjedodžba iz stavka 1. ovog članka ima valjanost bez vremenskog ograničenja.«

Članak 3.

U članku 17. stavku 1. podstavak 3. briše se.

Članak 4.

Članak 22. briše se.

Članak 5.

U članku 27. stavak 2. briše se.

Članak 6.

Članak 42. mijenja se i glasi:

»Za ishođenje svjedodžbe iz članka 16. stavka 2. podstavka 1. ovoga Pravilnika priznaju se sljedeće svjedodžbe o osposobljenosti u pomorstvu:

a) zapovjednika broda od 3.000 BT ili većeg (STCW II/2, točke 12)

b) prvog časnika palube na brodu od 3.000 BT ili većem (STCW II/2, točke 12)

c) zapovjednika broda do 3.000 BT (STCW II/2, točke 34)

d) prvog časnika palube na brodu do 3.000 BT (STCW II/2, točke 34)

e) časnika plovidbene straže na brodu od 500 BT ili većem (STCW II/1)

f) zapovjednika broda do 500 BT u priobalnoj plovidbi (STCW II/3, točke 5 – 6)

g) časnika plovidbene straže na brodu do 500 BT u priobalnoj plovidbi (STCW II/3, točke 3 – 4)

h) zapovjednika broda do 200 BT u nacionalnoj plovidbi (HR II/2)

i) zapovjednika broda do 50 BT u nacionalnoj plovidbi (HR II/1).«

Članak 7.

U članku 46. stavak 1. mijenja se i glasi:

»(1) Izobrazbu koja je uvjet za stjecanje svjedodžbi o osposobljenosti, sukladno odredbama ovoga Pravilnika provode učilišta ovlaštena rješenjem Ministarstva.«

Članak 8.

U članku 58. stavak 2. mijenja se i glasi:

»(2) Predsjednika i članove ispitnog povjerenstva za svaki pojedini ispit određuje lučki kapetan iz redova imenovanih članova ispitnog povjerenstva osnovanog pri lučkoj kapetaniji u skladu s člankom 57. ovoga Pravilnika.«

Članak 9.

U članku 63. stavak 6. briše se, a dosadašnji stavci 7., 8. i 9. postaju stavci 6., 7. i 8.

Članak 10.

U članku 96. iza stavka 7. dodaje se novi stavak 8. koji glasi:

»(8) Na brodu za jednodnevne izlete bez putničkih kabina u nacionalnoj plovidbi na plovnim putevima koji nisu plovni putevi Unije za razine 1. i 2. kao zapovjednik smije biti ukrcana osoba sa svjedodžbom o stručnoj osposobljenosti za obavljanje poslova brodovođe.«

Članak 11.

U članku 100. stavak 1. briše se.

U članku 100. dosadašnji stavak 2. koji postaje stavak 1. mijenja se i glasi:

»Na plutajućem postrojenju bez vlastitog pogona u nacionalnoj plovidbi na plovnim putevima koji nisu plovni putevi Unije mora se nalaziti jedan član posade sa svjedodžbom mornara.«

Članak 12.

U članku 127. stavak 3. briše se.

Članak 13.

Iza članka 127. dodaje se novi članak 127.a koji glasi:

»Članak 127.a

(1) Brodarac koji je sukladno ranijim propisima stekao zvanje zapovjednika A, zapovjednika B ili zapovjednika C može steći svjedodžbu o stručnoj osposobljenosti za obavljanje poslova brodovođe.

(2) Brodarac iz stavka 1. ovoga članka mora udovoljavati propisanim zdravstvenim uvjetima.«

Članak 14.

Prilog I.C.2 mijenja se i glasi:

»PRILOG I.C.2 – BRODOVOĐA

|  |  |  |  |
| --- | --- | --- | --- |
| Nastavna  cjelina/tema | Ishod učenja | Broj sati | |
| Predavanja | Vježbe |
| 1. Navigacija i signalizacija | | | |
| Navigacija i  signalizacija | 1. Pojam o vodostaju i vodostanju  2. Regulacija unutarnji plovnih putova za veliku i malu vodu  3. Vezivanje plovila – vrste i nazivi užadi  4. Manevriranje plovila i sastava  5. Vođenje plovila – kormilarenje (danju i noću)  6. Navigacijski instrumenti i pomagala | 16,0 | 10,0 |
|  | 7. Nezgode (havarije) plovila i sastava i upotreba opreme za spašavanje  8. Protupožarna zaštita i upotreba protupožarne opreme  9. Riječne luke, pristaništa i tovarišta  10. Brodske prevodnice, manevar prevođenja;  11. Bazenska pristaništa, zimovnici i zimska skloništa  12. Ekonomičnost riječnog prometa, ekonomična i sigurnosna brzina  13. Plovni putovi u Republici Hrvatskoj  14. Dnevni i noćni znaci plovila, te zvučni signali u plovidbi i stajanju  15. Pravila plovidbe u svim vremenskim uvjetima  16. Obilježavanje plovnog puta i objekti sigurnosti plovidbe  17. Red u pristaništu, sidrištu i zimovniku  18. Reguliranje plovidbe putem signalnih stanica  19. Općenito o signalizaciji, međunarodni signalni kodeks i radiotelegrafija  20. Detaljno poznavanje plovnog puta i objekata sigurnosti plovidbe za samostalno upravljanje kormilom plovila na dionici plovnog puta za koju se traži ovlaštenje |  |  |
| Ukupno 1. | | 16,0 | 10,0 |
| 2. Plovidbeno pravo i propisi | | | |
| Plovidbeno pravo i propisi | 1. Osnovno poznavanje tehničkih pravila za brodove unutarnje plovidbe  2. Isprave i knjige plovila i znaci identifikacije  3. Isprave članova posade  4. Zdravstvena sposobnost brodarca  5. Upisnici plovila  6. Tehnički pregledi plovila  7. Rođenje, smrt i oporuka na plovilu  8. Dužnosti zapovjednika i članova posade plovila  9. Postupci kod sudara, nasukavanja i drugih havarija plovila  10. Služba sigurnosti plovidbe, nadležna tijela i inspekcija | 11,0 | – |
| Ukupno 2. | | 11,0 | – |
| 3. Brodogradnja | | | |
| Brodogradnja | 1. Opći pojmovi o brodogradnji  2. Podjela – tipovi plovnih objekata  3. Glavni dijelovi plovila  4. Glavne mjere – dimenzije plovila  5. Plovnost plovila, osnovni principi plovnosti  6. Istisnina i nosivost plovila, obračun i postupak baždarenja  7. Čvrstoća plovila, elementi čvrstoće trupa  8. Stabilitet plovila, prikaz skicama stanja stabiliteta – izračun metacentarske visine  9. Otpori kretanju plovila – vrste i približne veličine otpora  10. Pogoni plovila – kretna sredstva plovila  11. Uređaji i oprema plovila: za sidrenje, privez, vuču i potisak, navigaciju i kormilarenje, signalizaciju i vezu, spašavanje i osiguranje od potonuća, gašenje požara, utovar i smještaj tereta, održavanje instalacija i uređaja za opću namjenu | 10,0 | 4,0 |
| Ukupno 3. | | 10,0 | 4,0 |
| 4. Brodska motorna postrojenja | | | |
| Brodska motorna postrojenja | 1. Podjela motora s unutarnjim izgaranjem prema radnom procesu i gorivu  2. Vrste motora i sastavni dijelovi motora  3. Princip rada motora s unutarnjim izgaranjem  4. Uređaji za stvaranje gorive smjese kod benzinskih motora  5. Uređaji za ubrizgavanje goriva kod dizel motora  6. Sistemi za hlađenje motora  7. Sistemi za podmazivanje motora | 8,0 | 2,0 |
|  | 8. Uređaji za pokretanje i kontrolu rada motora  9. Uređaji za daljinsko upravljanje postrojenjem  10. Prijenosnici snage od motora do propelera  11. Goriva za pogon motora i osnovne karakteristike  12. Ulja za podmazivanje motora i osnovne karakteristike  13. Spremnici goriva i ulja na plovilu  14. Pripreme motora za pogon, posluga motora i rukovanje motornim pogonom  15. Pomoćni motorni i električni motori na uređajima |  |  |
| Ukupno 4. | | 8,0 | 2,0 |
| 5. Prometna hidrotehnika | | | |
| Prometna  hidrotehnika | 1. Pojam o zemljinoj atmosferi i tlaku zraka  2. Vlažnost zraka i mjerenje vlažnosti  3. Uzroci zračnog strujanja, mjerenje brzine i smjera – »ruža« vjetrova  4. Nastajanje oblaka i magle, glavne vrste oblaka  5. Opći pojmovi o atmosferskim talozima – oborinama  6. Nastajanje leda na rijekama, vrste i osobine riječnog leda – obrana od leda, zimovnici i zimska skloništa  7. Meteorološka praćenja i prognoze vremena  8. Osnovni prirodni i zemljopisni pojmovi o vodotocima  9. Karakteristike riječnog toka  10. Promjene vodnog nivoa na rijekama, vodostaj, vrste vodostaja i njihovo značenje za plovidbu  11. Mjerenje vodostaja, vodomjeri – obični i automatski, praćenje vodostaja, prognoze vodostaja  12. Erozija, vrste erozije, riječna erozija  13. Uzroci promjene brzine tečenja po širini i dubini poprečnog profila rijeke  14. Tehničko prikazivanje vodotoka – nacrti i pravila  15. Redukcija vodostaja na uvjetni nivo, relativna i apsolutna kota vode  16. Pad rijeke (relativni i apsolutni), orijentacione vrijednosti padova na pojedinim dijelovima unutarnjih plovnih putova  17. Pojam o vodnom i plovnom putu, podjela vodnih puteva (pomorski i unutarnji, prirodni i umjetni)  18. Unutarnji plovni putovi  19. Opći pojmovi o regulacijama rijeka  20. Pojam o kanaliziranim rijekama i umjetnim kanalima  21. Opće hidrološke, hidrografske i plovidbene karakteristike glavnih plovnih rijeka na području unutarnje plovidbe  22. Riječne luke i pristaništa  23. Zimovnici, vrste, građ. objekti, uređaji i oprema, opisno i skice  24. Brodogradilišta, navozi, bazeni i oprema obale – vrste, opisi i skice  25. Održavanje plovnih putova, vrste radova i tehnička sredstva; | 10,0 | 2,0 |
| Ukupno 5. | | 10,0 | 2,0 |
| 6. Brodska medicina, ekologija i zaštita | | | |
|  | 1. Osnovni principi o brodskoj medicini  2. Brodska ljekarna  3. Osnovne upute o brodskoj ljekarni  4. Dezinfekcija, dezinsekcija i deratizacija  5. Opekline  6. Djelovanje niske temperature  7. Prva pomoć prilikom krvarenja  8. Prva pomoć prilikom prijeloma  9. Gušenja i trovanja plinovima  10. Narkotici i narkomanija  11. Bolesti koje zahtijevaju hitnu kiruršku intervenciju  12. Zdravstveni dnevnik  13. Davanje injekcija  14. Zaštita plovila – plovnih objekata  15. Zaštita na radu članova posade  16. Zaštita putnika općenito, a posebice u slučaju napuštanja plovila, oštećenja plovila, sudara, nasukanja, vatre, eksplozija i drugih slučajeva koji mogu dovesti do panike  17. Poznavanje sigurnosnih uputa za putnike(izlazi u slučaju opasnosti, upotreba opreme)  18. Zaštita od zagađenja okoline sa plovila; | 5,0 | 2,0 |
| Ukupno 6. | | 5,0 | 2,0 |
| UKUPNO (1. – 6.) | | 60,0 | 20,0 |
| UKUPNO (predavanja i vježbe) | | 80,0« | |

Članak 15.

Prilog I.C.3 briše se.

Članak 16.

Prilog I.D.6 briše se.

Članak 17.

Naslov Priloga I.E Pravilnika mijenja se i glasi: »I.E – Postupci u slučaju opasnosti na brodu«, a riječi: »Izvođenje programa izobrazbe iz ovog priloga mora trajati najmanje tri dana, a najviše pet dana.« brišu se.

Članak 18.

Prilog II.C.2 mijenja se i glasi:

»II.C.2 – Brodovođa

Ispitna pitanja sukladno programu iz Priloga I.C.2 ovog Pravilnika.

Vrsta ispita i prag prolaznosti:

računalni ispit – prag prolaznosti 80 %

pismeni ispit – prag prolaznosti 80 %

usmeni ispit – prag prolaznosti 80 %

Prilog II.C.3 briše se.

Članak 19.

Prilog III.B.2 briše se.

Članak 20.

U Prilogu VI: Pravilnika, dijelu »OSNOVNA OSPOSOBLJENOST« dodaje se novi redak »Kormilar« s iznosom naknade u visini od 100,00 EUR.

U Prilogu VI. Pravilnika, dijelu »OSNOVNA OSPOSOBLJENOST – NACIONALNA«:

– naziv naknade »Brodovođa – teorijski ispit« mijenja se u »Brodovođa«

– redak »Brodovođa – praktični ispit« i propisane naknade brišu se

– redak »Brodovođa – prekvalifikacijska pomorskog zapovjednika – teorijski ispit« i propisane naknade brišu se.

U Prilogu VI. Pravilnika, dijelu »DOPUNSKA OSPOSOBLJENOST«:

– dodaje se novi redak: »Radiooperater« s iznosom naknade u visini od 100,00 EUR

– redak »Rukovatelj tehničkog plovila – teorijski ispit« i propisane naknade brišu se.

U Prilogu VI. Pravilnika, dijelu »OBRASCI«:

– redak »Svjedodžba zapovjednika, stručnjaka za putničku plovidbu i stručnjaka za ukapljeni prirodni plin, radiotelefonija – elektronička« i propisane naknade brišu se

– redak »Svjedodžba zapovjednika, stručnjaka za putničku plovidbu i stručnjaka za ukapljeni prirodni plin, radiotelefonija – fizička« i propisane naknade brišu se

– redak »Svjedodžba o osposobljenosti i brodarska knjižica« i propisane naknade brišu se

– redak »Brodarska knjižica« i propisane naknade brišu se.

U Prilogu VI. Pravilnika, dijelu »POPRAVNI ISPITI«:

– redak »Brodovođa – prekvalifikacijska pomorskog zapovjednika« i propisane naknade brišu se

– redak »Rukovatelj tehničkog plovila« i propisane naknade brišu se.

Članak 21.

Ovaj Pravilnik stupa na snagu prvoga dana od dana objave u »Narodnim novinama« osim članka 65. Pravilnika koji stupa na snagu 1. siječnja 2026. godine.

Klasa: 011-02/23-02/54

Urbroj: 530-05-1-1-24-4

Zagreb, 2. listopada 2024.

Ministar
 Oleg Butković, v. r.